ആര് വി 400 ബുക്കിങ് വീണ്ടും ആരംഭിക്കുന്നു... പുതിയ ആര്വി 400 വൈദ്യുത മോട്ടോര് സൈക്കിളിനുള്ള ബുക്കിങ്ങുകള് വ്യാഴാഴ്ച ഉച്ചയ്ക്കു 12ന് പുനഃരാരംഭിക്കുമെന്നു നിര്മാതാക്കളായ റിവോള്ട്ട് മോട്ടോഴ്സ്. മൂന്നു നിറങ്ങളില് ലഭിക്കുന്ന ആര്വി 400 ബുക്ക് ചെയ്യാന് രാജ്യത്തെ 70 നഗരങ്ങളില് സൗകര്യമുണ്ടാവുമെന്നും കമ്ബനി അറിയിച്ചു. മെട്രോ നഗരങ്ങളായ ഡല്ഹിക്കും മുംബൈയ്ക്കും കൊല്ക്കത്തയ്ക്കും ചെന്നൈയ്ക്കും പുറമെ രണ്ടാം നിര, മൂന്നാം നിര പട്ടണങ്ങളായ ഹൂബ്ലി, ബെല്ഗാംകര്ണാടകം, ഹല്ദ്വാനിഉത്തരാണ്ട്, വാറങ്കല്തെലങ്കാന, തിരുപ്പതിആന്ധ്ര പ്രദേശ്, കര്ണാല്, പാനിപ്പത്ത്ഹരിയാന, വാപി ഗുജറാത്ത്, സൊലന്ഹിമാചര് പ്രദേശ് തുടങ്ങിയ സ്ഥലങ്ങളിലും ബൈക്ക് ബുക്ക് ചെയ്യാന് അവസരമുണ്ട്. സാങ്കേതികവിദ്യയുടെയും സൗകര്യങ്ങളുടെയും സംവിധാനങ്ങളുടെയും ധാരാളിത്തം മൂലം ഇന്ത്യയില് നിര്മിത ബുദ്ധി സഹിതമെത്തുന്ന ആദ്യ മോട്ടോര് സൈക്കിള് എന്നാണു ആര് വി 400 ബൈക്കിനെ റിവോള്ട്ട് മോട്ടോഴ്സ് വിശേഷിപ്പിക്കുന്നത്. ബൈക്കിനെ നിയന്ത്രിക്കാനായി മൈ റിവോള്ട്ട് എന്ന മൈബൈല് ആപ്ലിക്കേഷനും റിവോള്ട്ട് മോട്ടോഴ്സ് ലഭ്യമാക്കുന്നു. ഈ മൊബൈല് ആപ്പില് ബൈക്ക് ലൊക്കേറ്റര്ജിയോ ഫെന്സിങ് സംവിധാനങ്ങളും ഇഷ്ടമുള്ള ശബ്ദം ക്രമീകരിക്കാനുള്ള അവസരവും ബൈക്ക് ഡയഗ്ണോസ്റ്റിക്സ്, ബാറ്ററി സ്റ്റേറ്റസ്, റൈഡ് ഡാറ്റ വിവരങ്ങളും നിര്മാതാക്കള് സജ്ജീകരിച്ചിട്ടുണ്ട്. ബൈക്കിനു കരുത്തേകുന്നത് 72 വോള്ട്ട്, 3.24 കിലോവാട്ട് അവര് ലിതിയം അയോണ് ബാറ്ററിക്കൊപ്പമെത്തുന്ന മൂന്നു കിലോവാട്ട്മിഡ് ഡ്രൈവ് മോട്ടോറാണ് മണിക്കൂറില് 85 കിലോമീറ്ററാണു ബൈക്കിനു നിര്മാതാക്കള് വാഗ്ദാനം ചെയ്യുന്ന പരമാവധി വേഗം. ഇകോ, നോര്മല്, സ്പോര്ട് എന്നീ മൂന്നു റൈഡിങ് മോഡ് സഹിതമാണു മോട്ടോര് സൈക്കിള് എത്തുന്നത്. മുന് സസ്പെന്ഷനായി അപ്സൈഡ് ഡൗണ് ഫോര്ക്കും പിന്നില് പൂര്ണമായും ക്രമീകരിക്കാവുന്ന മോണോ ഷോക്കുമാണ് ഘടിപ്പിച്ചിരിക്കുന്നത്. ഒറ്റ ചാര്ജില് 150 കിലോമീറ്റര് പിന്നിടാന് ഈ വൈദ്യുത മോട്ടോര് സൈക്കിളിനാവുമെന്നാണു റിവോള്ട്ട് മോട്ടോഴ്സിന്റെ വാഗ്ദാനം. കോസ്മിക് ബ്ലാക്ക്, റിബല് റെഡ്, മിസ്റ്റ് ഗ്രേ നിറങ്ങളിലാവും വൈദ്യുത ബൈക്ക് വില്പ്പനയ്ക്കെത്തുക. ഹരിയാനയിലെ മനേസാറിലുള്ള ശാലയിലാണു റിവോള്ട്ട് മോട്ടോഴ്സ് ആര് വി 400 മോട്ടോര് സൈക്കിളുകള് നിര്മിക്കുന്നത്.